Babelscape/SREDFM huggingface dataset:
Γιαλαγουίνα

Η Γιαλαγουίνα (ισπανικά: Yalagüina) είναι ένας από τους οκτώ δήμους του Διαμερίσματος Μαδρίς της Νικαράγουας. Πρωτεύουσα είναι η Γιαλαγουίνα.
Πολύδωρος Παπαχριστοδούλου

Ο Πολύδωρος Παπαχριστοδούλου (Σαράντα Εκκλησιές, 1882 ή 1884 ή 1886 - 1967) ήταν Έλληνας εκπαιδευτικός, συγγραφέας και λαογράφος. Υπήρξε ιδρυτής και πρόεδρος της Εταιρείας Θρακικών Μελετών.
Διεθνές Εμπορικό Επιμελητήριο

Το Διεθνές Εμπορικό Επιμελητήριο (ICC, γαλλικά: Chambre de commerce internationale (CCI)) είναι ο παγκόσμιος επιχειρηματικός οργανισμός 
ένα αντιπροσωπευτικό σώμα που εκφράζει με κύρος τις επιχειρήσεις από όλους τους τομείς δραστηριοτήτων, σε κάθε μέρος του κόσμου.
Αποστολή του είναι η εξυπηρέτηση της παγκόσμιας επιχειρηματικότητας διαμέσου της προώθησης και ενδυνάμωσης του ελεύθερου διεθνούς εμπορίου και των επενδύσεων, των ανοικτών αγορών για αγαθά και υπηρεσίες, καθώς και την ελεύθερη ροή των κεφαλαίων. 

Βασική του πεποίθηση είναι ότι το εμπόριο συνιστά μια ισχυρή δύναμη για την παγκόσμια ειρήνη και την ευημερία. 
Το ICC διατηρεί επαφή με τις τάσεις του διεθνούς εμπορίου και ενημερώνεται μέσω του Οργανισμού Ηνωμένων Εθνών, του Παγκόσμιου Οργανισμού Εμπορίου και πολλών άλλων διακυβερνητικών οργανισμών (τόσο διεθνών, όσο και τοπικών) και μάλιστα αποτέλεσε την πρώτη οργάνωση με συμβουλευτικό χαρακτήρα προς το Οικονομικό και Κοινωνικό Συμβούλιο του ΟΗΕ. 

Οι εκατοντάδες χιλιάδες εταιρείες- μέλη και ενώσεις- μέλη του δραστηριοποιούνται σε περισσότερες από 120 χώρες και τα συμφέροντά τους εκτείνονται σε κάθε τομέα των ιδιωτικών επιχειρήσεων.
Προεδρικό Μέγαρο της Τουρκίας

Το Προεδρικό Μέγαρο της Τουρκίας (τουρκικά: "Cumhurbaşkanlığı Külliyesi", μτφ. «προεδρικό σύμπλεγμα») είναι η κατοικία του Προέδρου της Τουρκίας. Το αρχιτεκτονικό σύμπλεγμα βρίσκεται στην περιοχή Μπεστεπέ της Άγκυρας, μέσα στο άλσος του Ατατούρκ. Το κτίριο αντικατέστησε το μέγαρο Τσανκαγιά, το οποίο είχε κτιστεί την εποχή του Ατατούρκ. Εγκαινιάστηκε επισήμως ως επίσημη κατοικία του προέδρου της Τουρκίας από τον Ρετζέπ Ταγίπ Ερντογάν τις 29 Οκτωβρίου 2014, ημέρα της Δημοκρατίας, επέτειο ίδρυσης της Τουρκικής Δημοκρατίας. Το κτίριο είχε αρχικά το όνομα Ακ Σαράι (Λευκό Παλάτι), αλλά τις 3 Ιουλίου 2015 έλαβε επισήμως το όνομα Προεδρικό Σύμπλεγμα ("Cumhurbaşkanlığı Külliyesi").
Τόμας Βιλλεμπόιρτς Μπόσχερτ

Ο Τόμας Βιλλεμπόιρτς Μπόσχερτ (φλαμανδικά: Thomas Willeboirts Bosschaert (1613 – 23 Ιανουαρίου 1654) ήταν Φλαμανδός, γεννημένος στην Ολλανδία ζωγράφος της τεχνοτροπίας μπαρόκ.
Σαλιχλή

Το Σαλιχλή ή Σαλιχλί (τουρκ: "Salihli") είναι πόλη της Τουρκίας στην επαρχία Μανίσας (ελλην. Μαγνησίας) του διαμερίσματος του Αιγαίου. Σύμφωνα με την απογραφή του 2009 ο πληθυσμός του Σαλιχλή ανέρχεται σε 155.333 κατοίκους (96.503 εντός πολεοδομικού σχεδίου).
Γιόρικ Ουίλιαμς

Ο Γιόρικ Ουίλιαμς, είναι Άγγλος πρώην διεθνής καλαθοσφαιριστής και προπονητής καλαθοσφαίρισης, ο οποίος αγωνιζόταν στην θέση του πόιντ γκαρντ από το 1994 ως το 2015.
Σταύρος Παπαδόπετρος

Ο Σταύρος Παπαδόπετρος (1909 - 1980), του Γεωργίου, ήταν Έλληνας δικηγόρος και πολιτικός.
Πολωνική Ομοσπονδία Ποδοσφαίρου

Η Πολωνική Ομοσπονδία Ποδοσφαίρου (πολωνικά: "Polski Związek Piłki Nożnej", PZPN) είναι το όργανο διοίκησης του ποδοσφαίρου στην Πολωνία. Εδρεύει στη Βαρσοβία και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Πολωνίας.
Muddy Water's Woodstock Album

Muddy Water's Woodstock Album είναι ο τίτλος του άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε τον Απρίλιο του 1975 μέσω της δισκογραφικής εταιρείας "Chess Records".
Ζεράρ Ντουφέ

Ο Ζεράρ Ντουφέ (γαλλικά: Gérard Douffet, 1594 - 1660) ήταν Φλαμανδός ζωγράφος από τη Λιέγη, ο οποίος ασχολήθηκε με ιστορικούς πίνακες και προσωπογραφίες. Είναι ο δημιουργός της Σχολής Ζωγραφικής της Λιέγης. Σε ηλικία 18 ετών εισήλθε ως μαθητευόμενος στο εργαστήριο του Πέτερ Πάουλ Ρούμπενς στην Αμβέρσα. Σε ηλικία 20 ετών έφυγε για την Ιταλία, όπου και τελειοποιήθηκε στο περιβάλλον του Καραβάτζιο. Ανάμεσα στα έργα του αξιοσημείωτα είναι η "Εύρεση του Τιμίου Σταυρού" (1624, Alte Pinakothek, Μόναχο) και η "επίσκεψη του Πάπα Νικολάου Ε΄ στον τάφο του Αγίου Φραγκίσκου της Ασσίζης" (1627, ομοίως). Το 1634 Ο Ντουφέ ονομάζεται ζωγράφος της Αυλής του Φερδινάνδου της Βαυαρίας, πρίγκιπα - επισκόπου της Λιέγης.
Diccionario Griego-Español

Το Diccionario Griego-Español (DGE σε συντομογραφία, μτφ: "Ελληνο-ισπανικό λεξικό") είναι λεξικό το οποίο αποδίδει τις λέξεις της αρχαίας ελληνικής γλώσσας στα ισπανικά. Η συγγραφή του ξεκίνησε το 1980 από το Εθνικό Συμβούλιο Επιστημονικής Έρευνας της Ισπανίας ("Consejo Superior de Investigaciones Científicas") με έδρα τη Μαδρίτη, και σκοπεύει μακροπρόθεσμα να αποτελέσει το νέο ανανεωμένο και πληρέστερο έργο αναφοράς για την αρχαία ελληνική γλώσσα μετά το καθιερωμένο λεξικό Λίντελ-Σκοτ το οποίο χρησιμοποιεί ως βάση.

Έως το 2009, είχαν εκδοθεί 7 τόμοι φτάνοντας έως το γράμμα έψιλον, ενώ ο πρώτος τόμος επανεκδόθηκε αναθεωρημένος το 2008.
Αλεξάντερ Φαν ντερ Μπέλεν

Ο Αλεξάντερ Φαν ντερ Μπέλεν (γερμ. "Alexander Van der Bellen") είναι Αυστριακός πολιτικός και οικονομολόγος, και από τις 26 Ιανουαρίου 2017 ο 12ος Πρόεδρος της Αυστρίας

Ο Φαν ντερ Μπέλεν είναι ομότιμος καθηγητής οικονομικών του Πανεπιστημίου της Βιέννης. Ως μέλος του κόμματος Οι Πράσινοι - Η Πράσινη Εναλλακτική, διετέλεσε μέλος του Εθνικού Συμβουλίου από το 1994 μέχρι το 2012, ενώ ήταν και επικεφαλής της κοινοβουλευτικής ομάδας και ομοσπονδιακός εκπρόσωπος του κόμματος από το 1997 μέχρι το 2008. Ήταν υποψήφιος Πρόεδρος της Αυστρίας στην προεδρική εκλογή του 2016 ως ανεξάρτητος, έχοντας τη στήριξη των Πρασίνων. Στον πρώτο γύρο κατετάγη δεύτερος από συνολικά έξι υποψηφίους, ενώ στον δεύτερο γύρο κατάφερε να επικρατήσει έναντι του υποψηφίου του Κόμματος Ελευθερίας της Αυστρίας Νόρμπερτ Χόφερ. Την 1 Ιουλίου 2016, λίγο πριν την ορκωμοσία του, τα αποτελέσματα του δεύτερου γύρου ακυρώθηκαν από το Συνταγματικό Δικαστήριο της Αυστρίας, γεγονός που οδηγεί στην επανάληψη του δεύτερου γύρου των εκλογών. Τελικά, στην επανάληψη του δεύτερου γύρου στις 4 Δεκεμβρίου 2016, ο Φαν ντερ Μπέλεν εξελέγη Πρόεδρος της Αυστρίας συγκεντρώνοντας ποσοστό της τάξης του 52%.

Ο Φαν ντερ Μπέλεν υποστηρίζει πράσινες και κοινωνικά φιλελεύθερες πολιτικές, ενώ είναι υποστηρικτικός προς την Ευρωπαϊκή Ένωση.
Παλακαγουίνα

Η Παλακαγουίνα (ισπανικά: Palacagüina) είναι ένας από τους οκτώ δήμους του Διαμερίσματος Μαδρίς της Νικαράγουας. Πρωτεύουσα είναι η Παλακαγουίνα.
Σαν Χοσέ δε Κουσμάπα

Το Σαν Χοσέ δε Κουσμάπα (ισπανικά: San José de Cusmapa) είναι ένας από τους οκτώ δήμους του Διαμερίσματος Μαδρίς της Νικαράγουας. Πρωτεύουσα είναι το Σαν Χοσέ δε Κουσμάπα.
Σαν Χουάν δελ Ρίο Κόκο

Το Σαν Χουάν δελ Ρίο Κόκο (ισπανικά: San Juan del Río Coco) είναι ένας από τους οκτώ δήμους του Διαμερίσματος Μαδρίς της Νικαράγουας. Πρωτεύουσα είναι το Σαν Χουάν δελ Ρίο Κόκο. Πήρε το όνομά του από τον ποταμό Ρίο Κόκο.
Τελπανέκα

Η Τελπανέκα (ισπανικά: Telpaneca) είναι ένας από τους οκτώ δήμους του Διαμερίσματος Μαδρίς της Νικαράγουας. Πρωτεύουσα είναι η Τελπανέκα.
Τοτογάλπα

Η Τοτογάλπα (ισπανικά: Totogalpa) είναι ένας από τους οκτώ δήμους του Διαμερίσματος Μαδρίς της Νικαράγουας. Πρωτεύουσα είναι η Τοτογάλπα.
Βίλλια Κάρλος Φονσέκα

Η Βίλλια Κάρλος Φονσέκα (ισπανικά: Villa Carlos Fonseca) ή Βίλλια Ελ Κάρμεν (Villa El Carmen) είναι ένας από τους εννέα δήμους του Διαμερίσματος Μανάγουα της Νικαράγουας. Πρωτεύουσα είναι η Βίλλια Κάρλος Φονσέκα.
Live ?!*@ Like a Suicide

Το Live ?!*@ Like a Suicide είναι ένα EP τεσσάρων κομματιών του αμερικανικού hard rock συγκροτήματος Guns N' Roses. Είναι ο πρώτος τους δίσκος, ενώ το πρώτο τους studio album κυκλοφόρησε ένα χρόνο μετά. Το EP κυκλοφόρησε από την UZI Suicide των Guns N' Roses. Κυκλοφόρησαν μόνο 10.000 αντίτυπα, σε μορφή βινυλίου και κασσέτας.
Λέος Γιάνατσεκ

O Λέος Γιάνατσεκ ("Leoš Janáček", 3 Ιουλίου 1854 – 12 Αυγούστου 1928) ήταν Τσέχος συνθέτης, θεωρητικός της μουσικής, λαογράφος και δάσκαλος. Εμπνεύστηκε από τη μοραβική και σλαβική παραδοσιακή μουσική και δημιούργησε ένα νέο πρωτότυπο και σύγχρονο μουσικό ρυθμό. Μέχρι το 1895, αφιερώθηκε στην λαογραφική έρευνα και τα πρώτα του μουσικά έργα ήταν επηρεασμένα από σύγχρονούς του συνθέτες όπως ο Αντονίν Ντβόρζακ. Τα επόμενα, πιο ώριμα έργα του, ενσωματώνουν τις προηγούμενες μελέτες του στην παραδοσιακή μουσική, με αποτέλεσμα τη δημιουργία πρωτότυπης σύνθεσης, η οποία γίνεται πρώτη φορά αντιληπτή στην όπερα "Γιένουφα", η οποία παρουσιάστηκε για πρώτη φορά το 1904 στο Μπρνο. Η επιτυχία της Γένουφα στη Πράγα το 1916 έδωσε τον Γιάνατσεκ πρόσβαση στις μεγαλύτερες σκηνές όπερας ανά την υφήλιο. Η ύστερη δουλειά του Γιάνατσεκ είναι η πιο αναγνωρισμένη. Αυτή περιλαμβάνει τις όπερες "Κάτια Καμπάνοβα", "Sinfonietta", "Η πονηρή αλεπουδίτσα", "γλαγολιτική λειτουργία", "Υπόθεση Μακρόπουλος" κ.ά. Μαζί με τον Αντονίν Ντβόρζακ και τον Μπέντριχ Σμέτανα, θεωρείται από τους σημαντικότερους Τσέχους συνθέτες.
A Kind of Magic

A Kind of Magic είναι ο τίτλος του δωδέκατου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 2 Ιουνίου του 1986 μέσω της δισκογραφικής εταιρείας "ΕΜΙ / Parlophone" στην Ευρώπη, και μέσω της "Capitol / Hollywood" στις Ηνωμένες Πολιτείες.
Ντιάνα Αμπγκάρ

Η Ντιάνα Αμπγκάρ (12 Οκτωβρίου 1859 – 8 Ιουλίου 1937) ήταν Αρμένισσα συγγραφέας, διπλωμάτης και πρέσβειρα της Αρμενίας στην Ιαπωνία, κατά τη διάρκεια της βραχύβιας Πρώτης Δημοκρατίας της Αρμενίας (1918 – 1920). Πρόκειται για την πρώτη Αρμένισσα διπλωμάτη και πιθανότατα για την πρώτη γυναίκα που τοποθετήθηκε σε οποιοδήποτε διπλωματικό πόστο.
Μπόρις Τζόνσον

Ο Αλεξάντερ Μπόρις ντε Φέφελ Τζόνσον ("Alexander Boris de Pfeffel Johnson",19 Ιουνίου 1964), γνωστός ως Μπόρις Τζόνσον, είναι Βρετανός πολιτικός, συγγραφέας και πρώην δημοσιογράφος, που υπηρετεί ως Πρωθυπουργός του Ηνωμένου Βασιλείου και ως ηγέτης του Συντηρητικού Κόμματος από το 2019. 

Επίσης, υπηρέτησε ως Υπουργός Εξωτερικών του Ηνωμένου Βασιλείου (2016-2018), ως Δήμαρχος του Λονδίνου (2008-2016) και ως Μέλος της Βουλής των Κοινοτήτων για την εκλογική περιφέρεια Άξμπριτζ εντ Σάουθ Ράισλιπ (2001-2008).
Φερδινάνδος Γ΄ της Καστίλης

Ο Φερδινάνδος Γ΄ της Καστίλης ή Άγιος Φερδινάνδος (Ισπανικά : "Fernando III de Castilla", Μοναστήρι του Βαλπαραΐσο, 1199 ή 24 Ιουνίου 1201 - 30 Μαΐου 1252) ήταν Βασιλιάς της Καστίλης (1217 - 1252) και του Λεόν (1230 - 1252) από τον Καστιλιανό Οίκο της Ιβρέας. Ο Φερδινάνδος Γ΄ της Καστίλης ήταν μεγαλύτερος γιος και διάδοχος του Αλφόνσου του Αγριόφωνου, βασιλιά της Λεόν και της δεύτερης συζύγου του Βερεγγάριας της Καστίλης. Ήταν ένας από τους κορυφαίους βασιλείς της Καστίλης, ένωσε τα στέμματα της Καστίλης και της Λεόν και έμεινε γνωστός για τις μεγάλες κατακτήσεις του στην Ρεκονκίστα. 

Με πολλές διπλωματικές και στρατιωτικές επιτυχίες εξάπλωσε σημαντικά το Βασίλειο της Καστίλης στα νότια της Ιβηρικής, κατέκτησε πολλές μεγάλες πόλεις όπως την Κόρδοβα και την Σεβίλλη τις παλιές πρωτεύουσες στην Ανδαλουσία. Οι κατακτήσεις του καθόρισαν τα όρια του βασιλείου της Καστίλης για τους επόμενους τουλάχιστον δυο αιώνες. Ο Φερδινάνδος Γ΄ αγιοποιήθηκε από τον πάπα Κλήμη Ι΄ και έμεινε γνωστός στην Ισπανία σαν "Άγιος Φερδινάνδος", πολλές πόλεις πήραν το όνομα του για να τιμήσουν την μνήμη του.
Παντελής Βαϊνάς

O Παντελής Βαϊνάς ή Βαηνάς (1924-2008) ήταν Έλληνας σλαβόφωνος, αντιστασιακός και αξιωματικός στις τάξεις του Ε.Λ.Α.Σ. και του Δημοκρατικού Στρατού.
G N' R Lies

Το G N' R Lies (ή απλώς Lies) είναι το δεύτερο studio album του αμερικανικού hard rock συγκροτήματος Guns N' Roses. Κυκλοφόρησε το 1988 από την Geffen Records. Η πρώτη πλευρά του άλμπουμ (πλευρά G) αποτελείται από το EP "Live ?!*@ Like a Suicide" του 1986, ενώ η δεύτερη (πλευρά R) από ακουστικά κομμάτια ηχογραφημένα το 1988. Είναι το τελευταίο άλμπουμ της μπάντας με τον ντράμερ Στίβεν Άντλερ, ο οποίος απολύθηκε το 1990 λόγω του εθισμού του στην ηρωΐνη (εμφανίζεται ωστόσο στο κομμάτι "Civil War" του άλμπουμ "Use Your Illusion II").
Τσαρλς Πιάτσι Σμάυθ

Ο Τσαρλς Πιάτσι Σμάυθ ("Charles Piazzi Smyth", 3 Ιανουαρίου 1819 – 21 Φεβρουαρίου 1900) ήταν Ιταλοβρετανός αστρονόμος, που διετέλεσε Βασιλικός Αστρονόμος για τη Σκωτία από το 1846 ως το 1888 και είναι γνωστός για πολλές καινοτομίες στην αστρονομία, καθώς και για τις πυραμιδολογικές και μετρολογικές μελέτες του για τη Μεγάλη πυραμίδα της Γκίζας.
Κλασικό λεξικό της Οξφόρδης

Το Κλασικό λεξικό της Οξφόρδης (αγγλικά: "Oxford Classical Dictionary" ή "OCD" ως συντομογραφία) είναι αγγλικό εγκυκλοπαιδικό επίτομο λεξικό σχετικά με την κλασική αρχαιότητα και τους πολιτισμούς της, και θεωρείται ως ένα από τα κύρια έργα αναφοράς για την μελέτη της αρχαίας Ελλάδας και Ρώμης. Εκδόθηκε για πρώτη φορά από τον εκδοτικό οίκο Oxford University Press το 1949, και κατόπιν το 1970, 1996, και 2012. Το έργο διαθέτει πάνω από 6.700 λήμματα, καλύπτοντας την καθημερινή ζωή των αρχαίων Ελλήνων και Ρωμαίων, την γεωγραφία, θρησκεία, και τις σημαντικές προσωπικότητές τους. Στη συγγραφή των λημμάτων συμμετείχαν σημαντικοί επιστήμονες, όπως οι Τζoν Τσάντγουικ, καθώς και ο Νίκολας Χάμοντ, ο οποίος υπήρξε και ο επιμελητής της 2ης έκδοσης. 

Από την 3η έκδοση του λεξικού το 1996 και έπειτα, τα περιεχόμενά του ψηφιοποιήθηκαν και διατέθηκαν σε οπτικό δίσκο καθώς και διαδικτυακά μέσω συνδρομής.Επίσης από το 1998 άρχισε να εκδίδεται ως ανεξάρτητο συνοδευτικό έργο το "Oxford Companion to Classical Civilization", το οποίο αποτελείται από επιλεγμένα άρθρα του κλασικού λεξικού (περίπου το 1/10, 600 με 700) και είναι εικονογραφημένο.
Barrington Atlas of the Greek and Roman World

Με την ονομασία Barrington Atlas of the Greek and Roman World (μτφ. "άτλαντας Μπάρινγκτον του ελληνορωμαϊκού κόσμου") είναι γνωστός ο μεγάλων διαστάσεων γεωγραφικός άτλαντας της αρχαίας Ευρώπης, Ασίας και βόρειας Αφρικής. Η χρονική περίοδος που αποτυπώνει καλύπτει από την αρχαϊκή Ελλάδα (1000 π.Χ.) έως και την ύστερη αρχαιότητα (640 μ.Χ.). Το έργο εκδόθηκε από τον εκδοτικό οίκο του πανεπιστημίου του Πρίνσετον το 2000, και το ίδιο έτος βραβεύτηκε από τον σύνδεσμο των Αμερικανών εκδοτών ως το καλύτερο ακαδημαϊκό έργο αναφοράς στο πεδίο των ανθρωπιστικών επιστημών.
Day of Reckoning

Day of Reckoning είναι ο τίτλος του ενδέκατου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε στις 18 Φεβρουαρίου του 2011 μέσω της δισκογραφικής εταιρείας "Nuclear Blast". Στις Ηνωμένες Πολιτείες, ο δίσκος κυκλοφόρησε στις 8 Μαρτίου 2011.

Αυτός ήταν ο πρώτος δίσκος του συγκροτήματος στον οποίο τα τύμπανα ανέλαβε ο Γουόρζινιεκ Ντράμοβιτς, γνωστός με το παρωνύμιο Vaaver.

Οι κριτικές για τον δίσκο υπήρξαν θετικές, με το "Metal Storm" να το βαθμολογεί με 7,8 / 10, το "The Metal Observer" με 10 / 10, το "Angry Metal Guy" με 4 / 5, το "AllMusic" με τέσσερα αστέρια με άριστα τα πέντε, το "Metal Riot" με 4 / 5, το "Examiner" με 4 / 5, και το "Metal Archives" με 69 %.
One Night in Bangkok

One Night in Bangkok είναι ο τίτλος του διπλού, ζωντανά ηχογραφημένου άλμπουμ του γερμανικού thrash metal συγκροτήματος Sodom, το οποίο κυκλοφόρησε στις 28 Ιουλίου 2003 μέσω της δισκογραφικής εταιρείας "Steamhammer".

Η ηχογράφηση του δίσκου πραγματοποιήθηκε το 2002, κατά την ασιατική περιοδεία για την προώθηση του δίσκου "M-16", στην Μπανγκόκ της Ταϊλάνδης.

Οι κριτικές για το άλμπουμ υπήρξαν θετικές, αφού το "Sputnik Music" του έδωσε μέσο όρο βαθμολογιών 3,6 / 5, το "Metal Observer" 9 / 10, το "Ultimate Guitar" με 9,2 / 10, το "Metal Archives" 85% και το "Metal Storm" 8,8 / 10.
It's Only Rock 'n Roll

Το It's Only Rock 'n Roll είναι το 12ο βρετανικό και 14ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 16 Οκτωβρίου του 1974 μέσω της δισκογραφικής εταιρείας "Rolling Stones Records".

Στον δίσκο αυτό, έκανε το ντεμπούτο του στην παραγωγή το ντουέτο των "The Glimmer Twins", οι οποίοι ήταν οι Τζάγκερ και Ρίτσαρντς. Επίσης, ήταν ο πρώτος δίσκος των Rolling Stones, στον οποίο έπαιξε ο Ρον Γουντ, ηχογραφώντας την δωδεκάχορδη κιθάρα στο ομώνυμο κομμάτι. Οι αρχικές εκτελέσεις του τραγουδιού, πραγματοποιήθηκαν στο στούντιο του σπιτιού του Γουντ και στο εσώφυλλο του δίσκου αναγράφεται ως εμπνευστής του ""It's Only Rock 'n Roll". Παρ' όλα αυτά, το σινγκλ του κομματιού δεν γνώρισε ανάλογη επιτυχία με την αναγνωρισιμότητα του, η οποία γιγαντώθηκε στις επόμενες τέσσερις δεκαετίες, αφού έφθασε μόλις στο # 10 στην Βρετανία και το # 16 στις Ηνωμένες Πολιτείες, αν και σκαρφάλωσε στην τρίτη θέση των γαλλικών τσαρτ. Το δεύτερο σινγκλ του δίσκου, η διασκευή στο "Ain’t Too Proud To Beg"" των The Temptations, μπήκε επίσης στο αμερικάνικο Top-20.

Το άλμπουμ σκαρφάλωσε στην κορυφή των αμερικάνικων τσαρτ, ο τέταρτος συνεχόμενος δίσκος τους που κατάφερε κάτι τέτοιο, ενώ έφθασε στην δεύτερη θέση των τσαρτ της πατρίδας τους. Έχει βραβευθεί ως πλατινένιο άλμπουμ στις Ηνωμένες Πολιτείες και ως χρυσό στο Ηνωμένο Βασίλειο και την Γαλλία.

Οι κριτικές για τον δίσκο υπήρξαν μέτριες προς θετικές, με το "AllMusic" να το βαθμολογεί με 3,5 / 5 αστέρια, ο Robert Christgau με B, το "ΝΜΕ" με 6 / 10, το "Sputnik Music" με μέσο όρο βαθμολογιών 3,3 / 5 και το "The Rolling Stone Album Guide" με 2,5 / 5.
Νικολάι Κόστερ-Βαλντάου

Ο Νικολάι Κόστερ-Βαλντάου (δανικά: "Nikolaj Coster-Waldau", "neɡ̊olaɪ̯ kʰʌsd̥ɐ ˈʋald̥ɑʊ̯"], 27 Ιουλίου 1970 - ) είναι Δανός ηθοποιός, παραγωγός, σεναριογράφος και πρέσβης καλής θελήσεως του Προγράμματος του ΟΗΕ για την Ανάπτυξη. Το 1993, αποφοίτησε από τη Δανική Σχολή Εθνικού Θεάτρου και Χορού και το 1994 απέκτησε δημοτικότητα με τη συμμετοχή του στην δανική ταινία "Ο Νυχτοφύλακας". Από εκεί κι ύστερα εμφανίστηκε σε πολλές σκανδιναβικές και ευρωπαϊκές ταινίες όπως στο "Κυνηγοί Κεφαλών" (2011) και στο "Χίλιες φορές καληνύχτα" (2014).

Στον αμερικανικό κινηματογράφο, έκανε το ντεμπούτο του με την ταινία "Μαύρο γεράκι: Η κατάρριψη" (2001), υποδυόμενος τον Γκάρι Γκόρντον. Ακολούθως, εμφανίστηκε και στην τηλεόραση, σε σειρές όπως το "New Amsterdam" (2008) και την τηλεταινία "Virtuality" (2009). Παρόλα αυτά, παγκοσμίως γνωστός έγινε από την τηλεοπτική σειρά του HBO, "Game of Thrones", υποδυόμενος τον Jaime Lannister. Το 2017, έγινε ένας από τους υψηλότερα αμειβόμενους ηθοποιούς της τηλεόρασης και κερδίζοντας $ 1,1 Εκατομμύρια ανά επεισόδιο του "Game of Thrones."
Ομοσπονδία Καλαθοσφαίρισης Σκωτίας

Η Ομοσπονδία Καλαθοσφαίρισης Σκωτίας (αγγλικά: "basketballscotland", BS) είναι το όργανο διοίκησης της καλαθοσφαίρισης στη Σκωτία. Εδρεύει στο Ενδιμβούργο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σκωτίας.
Ομοσπονδία Καλαθοσφαίρισης Ουαλίας

Η Ομοσπονδία Καλαθοσφαίρισης Ουαλίας (αγγλικά: "Basketball Wales", BW, ουαλικά: "Pêl-fasged Cymru") είναι το όργανο διοίκησης της καλαθοσφαίρισης στην Ουαλία. Εδρεύει στο Σουόνσι και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ουαλίας.
Στραντάνους

Ο Στραντάνους ή Γιαν φαν ντερ Στρετ (φλαμανδικά: "Stradanus" ή Jan Van der Straet) ήταν Φλαμανδός ζωγράφος, που ανήκε στο καλλιτεχνικό ρεύμα του μανιερισμου και δραστηριοποιήθηκε στη Φλωρεντία κατά τον 16ο αιώνα.
Dictionnaire des antiquités grecques et romaines

μικρογραφία|362x362εσ|Η σελίδα τίτλου του πρώτου τόμου του έργου
Με τον τίτλο Dictionnaire des antiquités grecques et romaines (μτφ. "Λεξικό των ελληνικών και ρωμαϊκών αρχαιοτήτων") είναι γνωστό το μεγάλων διαστάσεων γαλλικό εικονογραφημένο εγκυκλοπαιδικό λεξικό της αρχαίας Ελλάδας και Ρώμης το οποίο εκδόθηκε σε 10 τόμους μεταξύ του 1877 και 1919 από τον εκδοτικό οίκο Hachette Livre στο Παρίσι.Το έργο πλέον είναι υπό καθεστώς κοινού κτήματος και διαθέσιμο από διάφορους διαδικτυακούς τόπους στην ψηφιακή μορφή του.
Τμουταρακάν

Η πόλη του Τμουταρακάν (Σαμκάρς) και οι διεθνείς σχέσεις της κατά την εποχή των [[Χάζαροι|Χαζάρων]] και των [[Ρως]].

Το Τμουταρακάν ή Τμουτορακάν () ήταν πριγκιπάτο και εμπορική πόλη των Ρως του Κιέβου κατά τον Μεσαίωνα, το οποίο ήλεγχε τον Κιμμέριο Βόσπορο, το πέρασμα δηλαδή, από τη Μαύρη Θάλασσα στην Αζοφική Θάλασσα. Στα εδάφη του βρισκόταν η αρχαία ελληνική αποικία της Ερμώνασσας (), στη χερσόνησο του Ταμάν, στο σημερινό Κράι Κρασνοντάρ της Ρωσίας, περίπου απέναντι από το σημερινό Κερτς (). Το χαζαρικό φρούριο της Ταμανταρκχάν (), από την οποία προέρχεται το βυζαντινό όνομα για την πόλη Ταματάρχα () χτίστηκε στη θέση αυτή τον 7ο αιώνα και έγινε γνωστό ως Τμουταρακάν (ουκρανικά: Тмуторока́нь), (), όταν ήρθε κάτω από τον έλεγχο των Ρως του Κιέβου το 10ο και 11ο αιώνα.
Λεξικό Δημητράκου

Το Μέγα λεξικόν ὅλης τῆς Ἑλληνικῆς γλώσσης (αυθεντικός τίτλος), εν συντομία γνωστό ως Λεξικό Δημητράκου, είναι το λεξικό το οποίο εξέδωσε ο Δημήτριος Δημητράκος κατά την περίοδο από το 1936 έως το 1950 σε 9 τόμους. 
Το λεξικό περιέχει καταχωρίσεις λέξεων από όλες τις περιόδους της ελληνικής ιστορίας: αρχαϊκής του Ομήρου, αρχαίας της κλασικής και ελληνιστικής περιόδου, μεσαιωνικής και της νεότερης. Η δημοτική υστερούσε, διότι δεν ήταν τότε λεξικογραφικά επεξεργασμένη σε ικανοποιητικό βαθμό, ενώ και τα γλωσσικά πάθη της εποχής θα καθιστούσαν παράτολμη την ευρεία συμπερίληψη λέξεων του προφορικού λόγου. Γλώσσα σύνταξης του ίδιου του έργου ήταν η καθαρεύουσα.
Λορίς Κάριους

Ο Λορίς Κάριους ("Loris Karius", 22 Ιουνίου 1993) είναι Γερμανός ποδοσφαιριστής, ο οποίος αγωνίζεται ως τερματοφύλακας στη Ουνιον Βερολίνου δανεικός
Το 2018 είχε τις περισσότερες επεμβάσεις στο τσαμπιονς λιγκ αλλά στον τελικό έκανε πολλες γκαφες και για αυτό φημίζεται
Ομοσπονδία Καλαθοσφαίρισης Αγγλίας

Η Ομοσπονδία Καλαθοσφαίρισης Αγγλίας (αγγλικά: "Basketball England", BE) είναι το όργανο διοίκησης της καλαθοσφαίρισης στην Αγγλία. Εδρεύει στο Σέφιλντ και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Αγγλίας.
Σιουδάδ Σαντίνο

Η Σαν Φρανσίσκο Λίμπρε (ισπανικά: Ciudad Sandino) είναι ένας από τους εννέα δήμους του Διαμερίσματος Μανάγουα της Νικαράγουας. Πρωτεύουσα είναι η Σιουδάδ Σαντίνο.
Ελ Κρουσέρο

Το Ελ Κρουσέρο (ισπανικά: El Crucero) είναι ένας από τους εννέα δήμους του Διαμερίσματος Μανάγουα της Νικαράγουας. Πρωτεύουσα είναι το Ελ Κρουσέρο.
Ματεάρε

Το Ματεάρε (ισπανικά: Mateare) είναι ένας από τους εννέα δήμους του Διαμερίσματος Μανάγουα της Νικαράγουας. Πρωτεύουσα είναι το Ματεάρε.
Σαν Ραφαέλ δελ Σουρ

Το Σαν Ραφαέλ δελ Σουρ (ισπανικά: San Rafael del Sur) είναι ένας από τους εννέα δήμους του Διαμερίσματος Μανάγουα της Νικαράγουας. Πρωτεύουσα είναι το Σαν Ραφαέλ δελ Σουρ.
Σαν Φρανσίσκο Λίμπρε

Το Σαν Φρανσίσκο Λίμπρε (ισπανικά: San Francisco Libre) είναι ένας από τους εννέα δήμους του Διαμερίσματος Μανάγουα της Νικαράγουας. Πρωτεύουσα είναι το Σαν Φρανσίσκο Λίμπρε .
Τικουαντέπε

Το Τικουαντέπε (ισπανικά: "Ticuantepe") είναι ένας από τους εννέα δήμους του Διαμερίσματος Μανάγουα της Νικαράγουας. Πρωτεύουσα είναι το Τικουαντέπε.
Βρετανική Ομοσπονδία Καλαθοσφαίρισης

Η Βρετανική Ομοσπονδία Καλαθοσφαίρισης (αγγλικά: "British Basketball", BB) είναι το όργανο διοίκησης της καλαθοσφαίρισης στη Μεγάλη Βρετανία. Εδρεύει στο Μπλούμσμπερι του Λονδίνου. Διοργανώνει εθνικά ερασιτεχνικά γυναικών και νέων, εποπτεύει το επαγγελματικό πρωτάθλημα και το κύπελλο της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Μεγάλης Βρετανίας.
Ομοσπονδία Καλαθοσφαίρισης Βόρειας Ιρλανδίας

Η Ομοσπονδία Καλαθοσφαίρισης Βόρειας Ιρλανδίας (αγγλικά: "Basketball Northern Ireland", BNI,) είναι το όργανο διοίκησης της καλαθοσφαίρισης στη Βόρεια Ιρλανδία. Εδρεύει στο Μπέλφαστ. Διοργανώνει εθνικά ερασιτεχνικά γυναικών και νέων της Βόρειας Ιρλανδίας.
Kawasaki Ka 87

Το Dornier N ήταν ένα βομβαρδιστικό αεροσκάφος, που σχεδιάστηκε στη Γερμανία, κατά τα τέλη της δεκαετίας του 1920, προκειμένου να χρησιμοποιηθεί στην Ιαπωνία. Η παραγωγή του άρχισε στην Ιαπωνία το έτος 1927, με 28 αεροσκάφη, γνωστά ως Kawasaki Ka 87 (επίσης γνωστά και ως βομβαρδιστικά αεροπλάνα νυκτός Τύπου 87). Ο σχεδιασμός του θύμιζε έντονα τα υδροπλάναDornier της ίδιας περιόδου. Ήταν εφοδιασμένο με ένα φτερό τύπου παρασόλ και με δύο κινητήριες μηχανές. Μερικά από τα 28 αεροσκάφη που κατασκευάστηκαν συμμετείχαν στον πόλεμο της Μαντζουρίας, το 1931.
Kawasaki P-1

Το Kawasaki P-1 (προηγουμένως γνωστό ως P-X και XP-1) είναι ένα ιαπωνικό Αεροσκάφος ναυτικής περιπολίας ενταγμένο στην υπηρεσία της Ιαπωνικής Ναυτικής Δύναμης Αυτοάμυνας, ως εναλλακτικό αεροσκάφος για το P-3C Orion. Η Ιαπωνία παρέλαβε τα δύο πρώτα λειτουργικά P-1 στις 26 Μαρτίου 2013.
Μπρούνο Μπάουερ

Ο Μπρούνο Μπάουερ (γερμανικά :Bruno Bauer, 6 Σεπτεμβρίου 1809 - 13 Απριλίου 1882) ήταν Γερμανός φιλόσοφος και ιστορικός. Ως μαθητής του Χέγκελ, ο Μπάουερ ήταν ριζοσπαστικός ορθολογιστής ως προς τη φιλοσοφία, την πολιτική και την κριτική της Βίβλου. Ο Μπάουερ ερεύνησε τις πηγές της Καινής Διαθήκης και έχοντας ως αρχή του τον φιλελληνικό προσανατολισμό του Χέγκελ, κατέληξε στο συμπέρασμα ότι οι πρώιμες Χριστιανικές θεωρίες οφείλουν περισσότερα στην αρχαία ελληνική φιλοσοφία (στωική φιλοσοφία) από ότι στον Ιουδαϊσμό. Ο Μπρούνο Μπάουερ είναι επίσης γνωστός από τη συναναστροφή του και την απότομη ρήξη του με τους Καρλ Μαρξ και Φρίντριχ Ένγκελς, καθώς και τη μετέπειτα φιλία του με τους Μαξ Στίρνερ και Φρίντριχ Νίτσε. Ξεκινώντας το 1840, δημοσίευσε μια σειρά από έργα με κύριο επιχείρημα τους ότι ο Ιησούς ήταν μια φιγούρα που προέκυψε απο την ένωση στοιχείων της εβραϊκής, ελληνικής και ρωμαϊκής θεολογίας.
Ιρλανδική Ομοσπονδία Καλαθοσφαίρισης

Η Ιρλανδική Ομοσπονδία Καλαθοσφαίρισης (αγγλικά: "Basketball Ireland", BI) είναι το όργανο διοίκησης της καλαθοσφαίρισης στη Ιρλανδία. Εδρεύει στο Δουβλίνο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ιρλανδίας.
Live Magic

Live Magic είναι ο τίτλος του ζωντανά ηχογραφημένου άλμπουμ του βρετανικού ροκ συγκροτήματος Queen, το οποίο κυκλοφόρησε την 1 Δεκεμβρίου του 1986 μέσω της δισκογραφικής εταιρείας "ΕΜΙ / Parlophone" στην Ευρώπη και την Ιαπωνία.

Το άλμπουμ αυτό κυκλοφόρησε μόλις τέσσερις μήνες μετά το τέλος της ιδιαίτερα επιτυχημένης περιοδείας των Queen και περιέχει τραγούδια από τέσσερις συναυλίες, οι δύο στο στάδιο Γουέμπλεϊ και από μία στο πάρκο Νέμπγουορθ και το "Népstadion" της Βουδαπέστης. Ανέβηκε στην τρίτη θέση των βρετανικών τσαρτ, αν και οι κριτικές υπήρξαν μέτριες και γι' αυτό τον λόγο δεν υπήρξαν κυκλοφορίες σινγκλ.

Η αρχική κυκλοφορία δεν πραγματοποιήθηκε στην Βόρεια Αμερική, αλλά κυκλοφόρησε μέσω της "Hollywood Records" τον Αύγουστο του 1996.
Λεωνίδας Τσιριγώτης

Ο Λεωνίδας Τσιριγώτης (1890 - 23 Φεβρουαρίου 1971) ήταν Έλληνας δικηγόρος και υπουργός στην κυβέρνηση Τσολάκογλου επί Κατοχής.
Τσανάκυα

Ο Τσανάκυα (σανσκριτικά και χίντι: "चाणक्यः", , 375 π.Χ. - 283 π.Χ.) ήταν Ινδός λόγιος με τις ιδιότητες του δασκάλου, φιλοσόφου, οικονομολόγου, και βασιλικού συμβούλου. Παραδοσιακά ονομάζεται επίσης και "Καουτίλυα" ή "Βισνού Γκούπτα", ως ο συγγραφέας της αρχαίας ινδικής πολιτικής πραγματείας με τίτλο "Αρθασάστρα". Στην Ινδία θεωρείται ως ο πρωτοπόρος της πολιτικής επιστήμης και των οικονομικών, και το έργο του θεωρείται ένας σημαντικός πρόδρομος της νεοφιλελεύθερης οικονομικής φιλοσοφίας, ενώ παράλληλα του αποδίδεται πως ήταν το άτομο που οραματίστηκε αρχικά την ένωση όλης της Ινδικής υποηπείρου. Τα γραπτά του χάθηκαν τον 6ο αιώνα κοντά στο τέλος της περιόδου της αυτοκρατορίας των Γκούπτα, και δεν ανακαλύφθηκαν ξανά παρά μόνο το 1915.

Κεντρικό τμήμα της ιστορίας του, είναι η σχέση του με τον Τσαντραγκούπτα Μαουρύα, όπου ο Τσανάκυα αρχικά βοήθησε τον Τσαντραγκούπτα στην άνοδο του προς την εξουσία και την εγκαθίδρυση της δυναστείας των Μαουρύα (Μωρύα στα Χίντι), και κατόπιν τον υπηρέτησε ως σύμβουλός του, όπως και μετέπειτα έκανε και με το γιο του τον Μπιντουσάρα.
Άγιος Κλήμης της Αχρίδας

O Άγιος Κλήμης της Αχρίδας (γεν. Κλήμεντος, Σερβική και Βουλγαρική: Свети Климент Охридски, [sveˈti ˈkliment ˈoxridski], Σλοβακική: svätý Kliment Ochridský/Sloviensky) (περίπου 840 – 916) ήταν μεσαιωνικός Βούλγαρος άγιος, λόγιος, συγγραφέας και διαφωτιστής των Σλάβων. Ήταν ένας από τους πιο εξέχοντες μαθητές των Αγίων Κυρίλλου και Μεθοδίου και συνδέεται συχνά με τη δημιουργία του Γλαγολιτικού και Κυριλλικού αλφαβήτου, και ειδικά με την διαδοσή τους μεταξύ των εκχριστιανισμένων Σλάβων. Ήταν ο ιδρυτής της Λογοτεχνικής Σχολής Οχρίδας και θεωρείται προστάτης της παιδείας και της γλώσσας από κάποιους Σλάβους. Θεωρείται ότι είναι ο πρώτος επίσκοπος της Ορθόδοξης Βουλγαρικής Εκκλησίας, ένας από τους επτά Αποστόλους της Βουλγαρικής Αυτοκρατορίας, ο προστάτης της Βόρειας Μακεδονίας, της πόλης της Οχρίδας και της «Μακεδονικής Ορθόδοξης Εκκλησίας» (εκκλησίας της Βόρειας Μακεδονίας-μη αναγνωρισμένης από το σύνολο των Ορθοδόξων Εκκλησιών).
Ταγέτης ο ορθοφυής

Ο Ταγέτης ο ορθοφυής "(Tagetes erecta)", η Μεξικανική καλέντουλα "(Mexican marigold)", που ονομάζεται επίσης Αζτέκικη καλέντουλα "(Aztec marigold)", είναι ένα είδος του γένους Ταγέτης "(Tagetes)" εγγενές στο Μεξικό. Παρά του ότι είναι ιθαγενές στην Αμερική, συχνά ονομάζεται Αφρικανική καλέντουλα "(African marigold)". Στο Μεξικό, αυτό το φυτό έχει βρεθεί σε άγρια κατάσταση στις Πολιτείες του Μεξικού, Πουέμπλα και Βερακρούζ. Η κοινή Ελληνική ονομασία του γένους είναι κατιφές. Το φυτό είναι ετήσιο "(annual)" και φθάνει σε ύψος μεταξύ 50-100 εκ. (20-39 in). Οι Αζτέκοι συγκέντρωναν το άγριο φυτό, καθώς το καλλιεργούσαν για φαρμακευτικούς, τελετουργικούς και διακοσμητικούς σκοπούς. Καλλιεργείται ευρέως στο εμπόριο, με πολλές ποικιλίες να χρησιμοποιούνται ως καλλωπιστικά φυτά, και για το εμπόριο ανθέων.
Ολυμπάς

Ο Ολυμπάς (αρχαία ελληνικά: Ὀλυμπᾶς, ουράνιος, σύντμηση του ονόματος Ολυμπιόδωρος) είναι ένα πρόσωπο που αναφέρεται στην Επιστολή προς Ρωμαίους του Παύλου, όπου τον χαιρετίζει μαζί με άλλα πρόσωπα της πρώιμης χριστιανικής κοινότητας στη Ρώμη. 

Σύμφωνα με τη χριστιανική παράδοση ακολούθησε τον Απόστολο Πέτρο στη Ρώμη μαζί με τον Ροδίωνα, όπου βρήκε με τον τελευταίο μαρτυρικό θάνατο επί Νέρωνος το 54 μ.Χ. με αποκεφαλισμό. 

Η Ορθόδοξη Εκκλησία τον τιμά ως άγιο, ένα από τους Εβδομήκοντα Αποστόλους, και εορτάζει τη μνήμη του στις 10 Νοεμβρίου μαζί με τους άλλους Αποστόλους από τους Εβδομήκοντα Ροδίων (ή Ηρωδίων), Σωσίπατρο, Τέρτιο, Έραστο και Κουάρτο, όπως και στις 4 Ιανουαρίου, Σύναξη των Εβδομήκοντα Αποστόλων.

Λάμψας Oλυμπάς ηλίου λαμπρού δίκην,
Όλυμπον (ήτοι τον ουρανόν) οικεί συν Aποστόλοις άμα.
Ο Λαβύρινθος

Ο Λαβύρινθος (γνωστή και ως Ο Λαβύρινθος: Το τεστ) (αγγλικά: "The Maze Runner") είναι Αμερικανική νεο-νουάρ δυστοπική ταινία θρίλερ, επιστημονικής φαντασίας και δράσης που κυκλοφόρησε το 2014 σε σκηνοθεσία του Ουές Μπαλλ (σκηνοθετικό ντεμπούτο) και βασίζεται στο μυθιστόρημα του Τζέιμς Ντάσνερ, "Το τεστ". Η ταινία αποτελεί το πρώτο μέρος της σειράς "Ο Λαβύρινθος" και είναι σε παραγωγή των Έλεν Γκόλντσμιθ-Βέιν, Γουίκ Γκόντφρεϊ, Μάρτι Μπόουεν και Λι Στόλμαν, ενώ το σενάριο ανήκει στους Νόα Όπενχαϊμ, Γκραντ Πιρς Μάγιερς και Τ.Σ. Νόουλιν. Πρωταγωνιστές της ταινίας είναι οι Ντίλαν Ο'Μπράιεν, Κάγια Σκοντελάριο, Τόμας Μπρόντι-Σάνγκστερ, Κι Χονγκ Λι, Ουίλ Πούλτερ και Πατρίσια Κλάρκσον. Η ιστορία ακολουθεί τον δεκαεξάχρονο Τόμας, τον οποίο υποδύεται ο Ο'Μπράιεν, ο οποίος ξυπνάει σε ένα σκουριασμένο ανελκυστήρα χωρίς μνήμη, μόνο για να μάθει ότι παραδόθηκε σε έναν λαβύρινθο μαζί με αρκετά άλλα αγόρια, τα οποία προσπαθούν να βρουν την έξοδο του Λαβυρίνθου ο οποίος όμως αλλάζει συνεχώς. Όλα αυτά ενώ έχουν σχηματίσει μια λειτουργική κοινωνία, την οποία ονομάζουν Γκλέιντ.

Η ανάπτυξη του "Λαβύρινθου" ξεκίνησε τον Ιανουάριο του 2011 όταν η Fox αγόρασε τα δικαιώματα του μυθιστορήματος του Ντάσνερ με τα στούντιο Temple Hill Entertainment και TSG Entertainment. Τα γυρίσματα ξεκίνησαν στο Μπατόν Ρουζ της Λουιζιάνα στις 13 Μαΐου 2013 και ολοκληρώθηκαν στις 12 Ιουλίου 2013.

"Ο Λαβύρινθος" κυκλοφόρησε στις 19 Σεπτεμβρίου 2014 στις Ηνωμένες Πολιτείες από την 20th Century Fox. Η ταινία έλαβε μικτές κριτικές από τους κριτικούς, οι οποίοι θεώρησαν την ταινία καλύτερη από άλλες προσαρμογές εφηβικών βιβλίων σε ταινίες, με το τέλος και την έλλειψη της καθαρότητας στην πλοκής να λαμβάνουν αρνητικά σχόλια. Η ταινία ήταν εμπορική επιτυχία καθώς βρέθηκε στην κορυφή του box-office κατά τη διάρκεια του πρώτου Σαββατοκύριακου προβολής με έσοδα $32.5 εκατομμύρια και κάνοντάς την την έβδομη ταινία στη λίστα κατάταξης με τα μεγαλύτερα έσοδα πρώτου Σαββατοκύριακου κατά το μήνα Σεπτέμβριο. Συνολικά η ταινία απέφερε έσοδα περισσότερα από $348 εκατομμύρια παγκοσμίως, με προϋπολογισμό $34 εκατομμύρια.

Μια συνέχεια με τον τίτλο "Ο Λαβύρινθος: Πύρινες Δοκιμασίες", κυκλοφόρησε στις 18 Σεπτεμβρίου 2015 στις Ηνωμένες Πολιτείες. Μια τρίτη και τελευταία ταινία με τον τίτλο "Ο Λαβύρινθος: Η Τελική Δοκιμασία", κυκλοφόρησε στις 26 Ιανουαρίου 2018.
Δενδροπόταμος

Ο Δενδροπόταμος είναι ο σημαντικότερος χείμαρρος της Θεσσαλονίκης. Στον Δενδροπόταμο καταλήγουν τα νερά από όλη τη λεκάνη απορροής της δυτικής Θεσσαλονίκης, είναι αποδέκτης τόσο ομβρίων όσο και ακαθάρτων υδάτων. Το μήκος του χείμαρρου που διασχίζει το πολεοδομικό συγκρότημα ξεπερνά τα 25 χιλιόμετρα. Στο μεγαλύτερο μήκος του κλάδου έγινε υπογειοποίηση και στη θέση της όχθης κατασκευάστηκε η οδός Δενδροποτάμου τη δεκαετία 1970, και το πάρκο ανάπλασης Δενδροπατάμου στην Ομόνοια Σταυρούπολης το 2004. Εκβάλει στον Θερμαϊκό κόλπο.
Αντώνης Μακρυδημήτρης

Ο Αντώνης Μακρυδημήτρης (Κόρινθος, 1955) είναι Έλληνας πανεπιστημιακός, ποιητής και μεταφραστής. Έχει διατελέσει διευθύνων σύμβουλος της ΝΕΡΙΤ και αναπληρωτής υπουργός Εσωτερικών και Διοικητικής Ανασυγκρότησης στην κυβέρνηση της Βασιλικής Θάνου.
Άλφρεντ Τάρσκι

Ο Άλφρεντ Τάρσκι ("Alfred Tarski", 14 Ιανουαρίου 1901 – 26 Οκτωβρίου 1983) ήταν Πολωνός επιστήμονας της Λογικής, μαθηματικός και φιλόσοφος. Σπούδασε στο Πανεπιστήμιο της Βαρσοβίας και ήταν μέλος της σχολής της λογικής Λβιβ–Βαρσοβίας και της σχολής μαθηματικών και φιλοσοφίας της Βαρσοβίας. Μετανάστευσε στις ΗΠΑ το 1939, έγινε Αμερικανός πολίτης το 1945 και δίδαξε και πραγματοποίησε έρευνα στα μαθηματικά στο Πανεπιστήμιο Μπέρκλεϋ στην Καλιφόρνια από το 1942 μέχρι τον θάνατό του.

Ήταν παραγωγικός συγγραφέας γνωστός για το έργο του σχετικά με τη θεωρία μοντέλων, τα Μεταμαθηματικά και την αλγεβρική λογική. Συνέβαλε και σε άλλα πεδία, όπως η αφηρημένη άλγεβρα, η τοπολογία, η γεωμετρία, η θεωρία μέτρου, η μαθηματική λογική, η θεωρία συνόλων και η αναλυτική φιλοσοφία.

Οι βιογράφοι του Ανίτα και Σολομών Φέφερμαν αναφέρουν ότι "«Μαζί με τον σύγχρονό του, Κουρτ Γκέντελ, άλλαξε το πρόσωπο της λογικής στον εικοστό αιώνα, κυρίως μέσα από το έργο του σχετικά με την έννοια της αλήθειας και της θεωρίας μοντέλων»".
Γιούστους Σούστερμανς

Ο Γιούστους Σούστερμανς (φλαμανδικά: Justus Sustermans, 28 Σεπτεμβρίου 1597 – 23 Απριλίου 1681), γνωστός επίσης ως Τζούστο (Giusto) Σουστερμανς ήταν Φλαμανδός ζωγράφος του ρεύματος μπαρόκ. Γεννήθηκε στην Αμβέρσα και απεβίωσε στη Φλωρεντία.

Ο Σούστερμανς είναι κατά κύριο λόγο γνωστός για τις προσωπογραφίες μελών της οικογένειας των Μεδίκων, καθώς ήταν ο ζωγράφος της Αυλής τους. Τα έργα του υπάρχουν τόσο στο Παλάτσο Πίττι όσο και στην πινακοθήκη Ουφίτσι της Φλωρεντίας, αλλά και σε πολλές άλλες πινακοθήκες ανά τον κόσμο. Κατά τη διάρκεια του βίου του είχε αναγνωριστεί ως ο καλύτερος προσωπογράφος στην Ιταλία.

Σπούδασε ζωγραφική αρχικά στην Αμβέρσα υπό τον Βίλλεμ ντε Φος (ανεψιό του ζωγράφου Μέρτεν ντε Φος) και το 1609 έγινε βοηθός του. Στη συνέχεια πέρασε τρισήμισι χρόνια στο Παρίσι, όπου σπούδασε συνεργαζόμενος με τον Φρανς Πάουρμπους τον νεότερο. Στη συνέχεια προσκλήθηκε στη Φλωρεντία, υπό την πατρονία της οικογένειας των Μεδίκων, όπου μελέτησε τους Ιταλούς προσωπογράφους, όπως τον Γκουερτσίνο, τον Ισπανό Ντιέγκο Βελάσκεθ και τον Γάλλο Πιέρ Μινιάρ. Κατά τη διαμονή του στην Ιταλία επηρεάστηκε επίσης από τους Βενετσιάνους καλλιτέχνες.
Spiritual Genocide

Spiritual Genocide είναι ο τίτλος του δωδέκατου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε στις 23 Νοεμβρίου του 2012 μέσω της δισκογραφικής εταιρείας "Nuclear Blast". Στις Ηνωμένες Πολιτείες το άλμπουμ εκδόθηκε στις 5 Φεβρουαρίου 2013.

Οι ηχογραφήσεις του δίσκου πραγματοποιήθηκαν μέσα στο 2012, με γκεστ συμμετοχές από τους Tom Angelripper και Αντρέας Γκερέμια στο ""Legacy of The Past", Όλι Κάιζερ στο "Carnivore"", ενώ κιθάρες έπαιξαν σε διάφορα κομμάτια ο Χάρι Γουίλκενς και ο Ολ Ντράκε.

Οι κριτικές για τον δίσκο υπήρξαν μέτριες προς θετικές, με το "Metal Storm" να το βαθμολογεί με 7,1 / 10, το "The Metal Observer" με 9 / 10, το "Angry Metal Guy" με 2,5 / 5, το "Blabbermouth" με 8,5 / 10, το "Metal Forces" με 9 / 10 και το "Metal Archives" με 64 %.
Αζίζ Σαντζάρ

Ο Αζίζ Σαντζάρ ("Aziz Sancar", ΔΦΑ:, 8 Σεπτεμβρίου 1946) είναι Τουρκοαμερικανός βιοχημικός και μοριακός βιολόγος ο οποίος εξειδικεύεται στην επιδιόρθωση του DNA, στα σημεία ελέγχου του κυτταρικού κύκλου και στους κιρκάδιους ρυθμούς. Το 2015, του απονεμήθηκε το βραβείο Νόμπελ Χημείας, από κοινού με τον Τόμας Λίνταλ και του Πολ Μόντριτς για τις μηχανιστικές μελέτες τους στην επιδιόρθωση του DNA. Ο Σαντζάρ προς το παρόν είναι καθηγητής στο τμήμα βιοχημείας και βιοφυσικής στην ιατρική σχολή του πανεπιστημίου της Βόρειας Καρολίνας και μέλος του κέντρο κατανόησης του καρκίνου Λίνεμπεργκερ. Είναι συνιδρυτής του ιδρύματος Ανζίζ και Γκουέν Σαντζάρ, το οποίο είναι μη κερδοσκοπικός οργανισμός για την προώθηση του τουρκικού πολιτισμού και την υποστήριξη Τούρκων φοιτητών στις Ηνωμένες Πολιτείες.
Γιάννης Πανούσης

Ο Γιάννης Πανούσης (1949) είναι Έλληνας καθηγητής πανεπιστημίου στον κλάδο της εγκληματολογίας και πολιτικός.
Ρομπέρτο Φιρμίνο

Ο Ρομπέρτο Φιρμίνο Μπαρμπόσα ντε Ολιβέιρα (πορ. Roberto Firmino Barbosa de Oliveira, γεννημένος στις 2 Οκτωβρίου 1991) είναι Βραζιλιάνος επαγγελματίας ποδοσφαιριστής που αγωνίζεται για τη Λίβερπουλ ΦΚ και την εθνική Βραζιλίας ως επιθετικός μέσος, ως επιθετικός και ως ακραίος επιθετικός.

Ξεκίνησε την καριέρα του στη Φιγκεϊρένσε το 2009, αγωνίστηκε για 4.5 έτη στη Χόφενχαϊμ 1899. Τα 16 τέρματα του σε 33 αγώνες της Bundesliga για τη χρονιά 2013-14 τον ανέδειξαν ως ένα από τους πιο σημαντικούς παίκτες της διοργάνωσης. Τον Ιούλιο του 2015, υπέγραψε με τη Λίβερπουλ ΦΚ. Το 2019 κατέκτησε το Τσάμπιονς Λιγκ.

Ο Φιρμίνο έκανε το ντεμπούτο του για την εθνική Βραζιλίας τον Νοέμβριο του 2014 και εκπροσώπησε τη χώρα στο Κόπα Αμέρικα 2015.
Black and Blue

Το Black and Blue είναι το 13ο βρετανικό και 15ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 23 Απριλίου του 1976 μέσω της δισκογραφικής εταιρείας "Rolling Stones Records".

Αυτός ήταν ο πρώτος δίσκος του συγκροτήματος στον οποίο ο Ρον Γουντ συμμετείχε ως κανονικό μέλος των Rolling Stones, αντικαθιστώντας τον Μικ Τέιλορ. Ο Γουντ έπαιξε κιθάρα στα μισά κομμάτια του άλμπουμ, με τους Γουέιν Πέρκινς και Χάρβεϊ Μάντελ να παίζουν στα υπόλοιπα.

Στον συγκεκριμένο δίσκο, το συγκρότημα ανέμειξε το κλασικό blues rock ύφος του με άλλα είδη μουσικής όπως η reggae και η funk. Οι ηχογραφήσεις πραγματοποιήθηκαν τον Δεκέμβριο του 1974 στο Μόναχο και τους πρώτους τέσσερις μήνες του 1975 στο Ρότερνταμ, ενώ τα overdub ολοκληρώθηκαν στη Νέα Υόρκη τον Φεβρουάριο του 1976. Στο ενδιάμεσο των ηχογραφήσεων, το καλοκαίρι του 1975, το συγκρότημα πραγματοποίησε την περιοδεία "Tour of the Americas '75" στην Βόρεια Αμερική.

Οι κριτικές για τον δίσκο υπήρξαν μέτριες προς θετικές, με το "AllMusic" να το βαθμολογεί με τρία αστέρια με άριστα τα πέντε, ο Robert Christgau με A-, το "ΝΜΕ" με 7 / 10, το "Sputnik Music" με μέσο όρο βαθμολογιών 3,3 / 5 και το "The Rolling Stone Album Guide" με 3 / 5.

Ο δίσκος σκαρφάλωσε στην κορυφή των αμερικάνικου Billboard, αλλά έφθασε ως την δεύτερη θέση του βρετανικού καταλόγου επιτυχιών, ενώ επιτυχία γνώρισε και το σινγκλ "Fool to Cry", το οποίο μπήκε στο Top-10 και στις δύο πλευρές του Ατλαντικού.
Τερεφθαλικό οξύ

Το Τερεφθαλικό οξύ (σύνθετη λέξη που προέρχεται από το νέφτι που παράγει το δέντρο terebinthus, και το φθαλικό οξύ) είναι οργανική ένωση με τύπο C6H4(CO2H)2. Αυτή η λευκή  στερεά χημική ουσία, αποτελεί πρώτη ύλη που χρησιμοποιείται κυρίως ως πρόδρομος του πολυεστέρα της PET, και χρησιμοποιειται στη παραγωγή ρούχων και πλαστικών φιαλών . Αρκετά εκατομμύρια τόνοι παράγονται ετησίως.
Ζαμπέλ Γεσαγιάν

Η Ζαμπέλ Γεσαγιάν (4 Φεβρουαρίου 1878 - 1943) ήταν Αρμένισσα λογοτέχνις, μεταφράστρια και καθηγήτρια.
Μαρία Ρεπούση

Η Μαρία Ρεπούση (γενν. 1954) είναι πανεπιστημιακός, ιστορικός και πρώην βουλευτής της Δημοκρατικής Αριστεράς.

Γεννήθηκε το 1954 στον Πειραιά και αποφοίτησε από την ελληνογαλλική Σχολή Jeanne D' Arc. Είναι απόφοιτη του Ιστορικού-Αρχαιολογικού τμήματος της Φιλοσοφικής Σχολής του Πανεπιστημίου Αθηνών και έκανε τις μεταπτυχιακές της σπουδές και το διδακτορικό της στη Σορβόννη από όπου πήρε το διδακτορικό της στην ιστορία. Εργάστηκε στη συνέχεια στη δευτεροβάθμια εκπαίδευση και κατόπιν, από το 1993 μέχρι σήμερα στη τριτοβάθμια εκπαίδευση. Είναι σήμερα καθηγήτρια ιστορίας και ιστορικής εκπαίδευσης στην Παιδαγωγική Σχολή στο Αριστοτέλειο Πανεπιστήμιο Θεσσαλονίκης. Επίσης είναι πρόεδρος της Διεθνούς Ένωσης Ιστορικής Εκπαίδευσης.
Καλέντουλα η φαρμακευτική

H Καλέντουλα η φαρμακευτική "(Calendula officinalis)" (καλέντουλα γλάστρας, κατιφές, κοινή καλέντουλα, καλέντουλα κήπου, Αγγλική καλέντουλα ή Σκωτική καλέντουλα) είναι φυτό του γένους Καλέντουλα από την οικογένεια των Αστεροειδών "(Asteraceae)". Πιθανόν να είναι εγγενές στη νότια Ευρώπη, αν και η μακρά ιστορία της καλλιέργειας, καθιστά την ακριβή προέλευση του άγνωστη και μπορεί ενδεχομένως να είναι προέλευσης κήπων. Έχει, επίσης, ευρέως εγκλιματισθεί βορειότερα στην Ευρώπη (βόρεια, νότια Αγγλία) και αλλού σε θερμές εύκρατες περιοχές του κόσμου.
Κέμεροβο

Το Κέμεροβο (ρωσικά: "Кемерово") ειναί η πόλη της Ρωσικής Ομοσπονδίας και κέντρο της περιφέρειας Κέμεροβο. Έχει πληθυσμο πιο απο 550.000 κατοίκους. Βρίσκεται στις όχθες των ποτάμων Τομ και Ισκιτίμκα. Αποτελεί το μεγάλο κέντρο του λιγνιτωρυχείου στη Ρωσία. 

250px|thumb|left|Δημαρχείο του Κέμεροβο
Περοίδας

Ο Περοίδας ή Περόιδας (γιος του Μενεσθέα, 4ος αιώνας π.Χ.) ήταν Μακεδόνας ίππαρχος της ίλης των Εταίρων με καταγωγή από την Ανθεμούσα. Συμμετείχε από την αρχή στην εκστρατεία του Μεγάλου Αλεξάνδρου στην Ασία, και κατά τη μάχη της Ισσού η μοίρα του μαζί με αυτή του Παντόρδανου μεταφέρθηκε στη δεξιά πτέρυγα του στρατεύματος πριν την έναρξη της μάχης.
Αντίπατρος Β´ της Μακεδονίας

Ο Αντίπατρος Β´ της Μακεδονίας από τη Δυναστεία των Αντιπατριδών ήταν ο γιος του Κασσάνδρου και της Θεσσαλονίκης. Διετέλεσε βασιλιάς της Μακεδονίας από το διάστημα 297 π.Χ. έως το 294 π.Χ. συμβασιλεύοντας με τον αδελφό του Αλέξανδρο Ε´. Κάποια στιγμή δολοφόνησε τη μητέρα του και εξόρισε τον αδελφό του από τον θρόνο, βασιλεύοντας πλέον μόνος του. Ο Αλέξανδρος στράφηκε προς τον Πύρρο της Ηπείρου και τον Δημήτριο τον Πολιορκητή για βοήθεια. Ο Δημήτριος αφότου νίκησε τις δυνάμεις του Αντίπατρου, κατόπιν δολοφόνησε τον Αλέξανδρο. Ο Αντίπατρος είχε διαφύγει προς τη Θράκη, εκεί όμως συνελήφθη και θανατώθηκε από τον Λυσίμαχο, παρά το ότι ο Αντίπατρος ήταν παντρεμένος με την κόρη του Ευριδίκη, η οποία ήταν και ξαδέρφη του.
I'm Ready

I'm Ready είναι ο τίτλος του στούντιο άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε τον Ιανουάριο του 1978 μέσω της δισκογραφικής εταιρείας "Blue Sky". 

Μετά την μεγάλη επιτυχία του ""Hard Again", ο Γουότερς συνεργάστηκε και πάλι με τον Τζόνι Γουίντερ, προσεγγίζοντας με τον ίδιο τρόπο την μουσική κατεύθυνση στην οποία ήθελαν να κινηθούν. Κάποιοι εκ των μουσικών που συνόδευαν τον τραγουδιστή άλλαξαν, με τον Γουόλτερ Χόρτον και τον Τζέρι Πορτνόι να αντικαθιστούν τον Τζέιμς Κότον στην φυσαρμόνικα, τον Μπομπ Μάργκολιν να αναλαμβάνει κατά κύριο λόγο το μπάσο και τον Τζίμι Ρότζερς να προστίθεται στην κιθάρα.

Όπως και ο προκάτοχος του, το "I'm Ready"" περιείχε παλιότερες αλλά και νέες συνθέσεις, οι οποίες απέκτησαν μεγαλύτερο όγκο με τις κιθάρες των Γουίντερ, Ρότζερς και Γουότερς, ταιριάζοντας με τα δυναμικά φωνητικά του τραγουδιστή. Ως αποτέλεσμα, το άλμπουμ έδωσε στον Γουότερς άλλο ένα βραβείο Γκράμι στην κατηγορία "Best Ethnic or Traditional Folk Recording".
Αργύρης Πιάρας

Ο Αργύρης Πιάρας, γεννημένος στη Θεσσαλονίκη στις 24 Ιουνίου 1972, είναι Έλληνας πρώην διεθνής καλαθοσφαιριστής. Έχει ύψος 1,97 μέτρο και υπήρξε μέλος της ελληνικής εθνικής παίδων που κατέκτησε το χρυσό μετάλλιο στο Ευρωμπάσκετ του 1989.
Νέα Μποργκ Ελ Αράμπ

μικρογραφία
Η Νέα Μποργκ Ελ Αράμπ ("αραβικά : برج العرب الجديدة‎‎ borg el-arab el-Gedīda") είναι πόλη της Αιγύπτου στο Κυβερνείο Αλεξάνδρειας. Η πόλη βρίσκεται 43 χλμ νοτιοδυτικά της Αλεξάνδρειας, απέχει 7 χλμ από την Μεσόγειο Θάλασσα και μόλις 3 χλμ από την Μποργκ Ελ Αράμπ. Καταλαμβάνει έκταση 191 τργ χλμ, ή 47.403 στρέμματα από αυτά τα 30.000 είναι αστική περιοχή, κι έχει 150.230 κατοίκους. 

Η πόλη δημιουργήθηκε το 1979 με το προεδρικό διάταγμα 506 σαν οικιστική και βιομηχανική πόλη, από τις νέες πόλεις πρώτης γενιάς στην Αίγυπτο.
Latina

Latina είναι το δέκατο τρίτο στούντιο άλμπουμ της Μεξικάνας ποπ σταρ Thalía, που κυκλoφόρησε στις 6 Μαΐου του 2016 από τη Sony Music Latin. Το άλμπουμ αποτελείται από 13 κομμάτια, καθώς και συνεργασίες με Maluma, Silvestre Dangond, De La Ghetto, OMI, Jacob Forever και Chiky Bom Bom "La Pantera". "Latina" είναι το πρώτο στούντιο άλμπουμ της Ταλία από το 2014 με το "Amore Mio".

Το πρώτo single, το "Desde Esa Noche" με τον Maluma, κυκλοφόρησε στις 29 Ιανουαρίου 2016, το οποίο συνάντησε τεράστια επιτυχία και ανέβηκε στην  #4 θέση στο Latin Pop chart, που δημοσιεύθηκε από τον πίνακα Διαφημίσεων, ενώ επίσης, έγινε μεγάλη επιτυχία σε όλη τη λατινική Αμερική και την Ισπανία. Το μουσικό βίντεο του "Desde Esa Noche" έκανε πρεμιέρα από τον VEVO λογαριασμό της Thalia στις 18 Μαρτίου. Το δεύτερο single του άλμπουμ, "Vuélveme a Querer", κυκλοφόρησε στις 29 Απριλίου του 2016.

Μετά την κυκλοφορία, το "Latina" έχει λάβει ως επί το πλείστον θετικά σχόλια από την πλειοψηφία των μουσικών κριτικών, οι οποίοι επαίνεσαν την καλλιτεχνική αυτοπεποίθηση και την φωνητική απόδοση, καθώς και την συνολική παραγωγή του άλμπουμ.
Airbnb

Η Airbnb είναι ιστοσελίδα καταχώρησης, εύρεσης και ενοικίασης καταλυμάτων. Ιδρύθηκε τον Αύγουστο του 2008 από τον Joe Gebbia, τον Brian Chesky και τον Nathan Blecharczyk και έχει βάση το Σαν Φρανσίσκο της Καλιφόρνια.
Μπασάρ Ουάρντα

Ο σεβασμιότατος Μπασάρ Ουάρντα (ιταλικά: "Bashar Warda", αραβική: "بشار متي وردة"). Γεννήθηκε στις 15 Ιουνίου 1969) είναι αρχιεπίσκοπος της Καθολικής Εκκλησίας Χαλδαίων, με έδρα στο Αρμπίλ ("Arbil") του Ιράκ, όπου υποδείχθηκε στις 24 Μαΐου 2010, αντικαθιστώντας τον Γιακούμπ Ντένχα Σερ ("Yacoub Denha Scher").;